**Christina Undhjem** (født 11. februar 1976 på Røros) er en norsk sangerinne og låtskriver, som er født i Røros, men i dag er bosatt i Bergen, og har bodd i Danmark i 13 år. Hun er halvsøsteren til artisten Eivind Løberg.

Karriere
--------

I 1995 var hun én av finalistene i den norske talentkonkurransen Med blikket mot stjernene, hvor hun etterlignet Whitney Houston. Året etter deltok hun i den internasjonale finalen *European Soundmix Show* i Nederland, hvor hun kom på en delt annenplass.

Etter å ha flyttet til Danmark i 1995, gikk hun på Den Rytmiske Højskole i Vig, hvor hun møtte Lars H. Jensen og Martin M. Larsson. De tre startet popgruppa You Know Who, hvor Undhjem ble vokalist. Gruppa fikk platekontrakt med Universal. Gruppas selvtitulerte debutalbum fra 1997 solgte 48 000 eksemplarer i Danmark, og hadde hits med singler som «Good & Evil» og «Guantanamera». Deretter solodebuterede hun med albumet *Watching You* i 1998, produsert av blant annet Cutfather & Joe og de tidligere bandmedlemmer fra You Know Who. Albumet solgte 25.000 eksemplarer.

I 1998 sang Undhjem på julesinglen «Let Love Be Love» med Juice, S.O.A.P. og Remee.

Sammen med venninnene Engelina og Ida Corr (som Undhjem tidligere sang med i duoen Sister) var hun med i gruppa Sha Li Mar, som sto for den musikalske underholdningen i TV 2-programmet *Venner for livet*, som sendt hver fredag. I 2002 ga de ut et album med coverversjoner av bl.a. Madonna, David Bowie, Bee Gees og Rod Stewart, og dro på turné. Samme år sang hun på DJ Aligator-singlen «Dreams» fra albummet *The Sound of Scandinavia*.

Undhjem bidro med vokal til popduoen Nik & Jays' to store hits fra henholdsvis 2004 og 2005, «En dag tilbake» og «Kan du høre henne synge». I 2004 var hun også med å skrive *Popstars*-vinneren Maria Lucias hit «Taking Back My Heart».

Hun har vært med i det norske Melodi Grand Prix to ganger. I 2006 med sangen «My Dream», og i 2007 med «Here». I 2009 deltok hun i Dansk Melodi Grand Prix med sangen «Underneath My Skin», som ble skrevet av Mads Haugaard og Bryan Rice.

Undhjem er tilknyttet det københavnske publishingfirma Good Songs Publishing.

Referanser
----------

1. ↑   www.danskefilmstemmer.dk[Hentet fra Wikidata]
2. ↑  Fossum, Tommy (23. september 1998). «Til Danmark for å bli stjerne». *Dagbladet*. Besøkt 27. mars 2010.
3. ↑  Nielsen, Susanne (9. januar 2009). «Mød deltagerne i Melodi Grand Prix!». *Tvtid.dk*. Besøkt 27. mars 2010.
4. ↑  Buschmann, Morten (1997). «Du ved hvem». *Gaffa, nr. 2, februar 1997*. *Gaffa*. Besøkt 27. mars 2010.
5. ↑  Bæk, Henrik. «Christina: Watching You (Anmeldelse)». *Gaffa*. Besøkt 27. mars 2010.
6. ↑  Eriksen, Jan (26. november 2002). «Vi lugter lidt af koncept». *Berlingske Tidende*. Besøkt 27. mars 2010.
7. ↑  «Christina Undhjem: Underneath My Skin». Musikplakaten. 10. januar 2009. Besøkt 27. mars 2010. [*død lenke*]
8. ↑  Bygbjerg, Søren. «Christina Undhjem». DR. Besøkt 27. mars 2010.
9. ↑  «Christina Undhjem». Good Songs Publishing. Arkivert fra originalen 18. mai 2015. Besøkt 27. mars 2010.  «Arkivert kopi». Arkivert fra originalen 18. mai 2015. Besøkt 13. mai 2015.

Eksterne lenker
---------------

* (en) Christina Undhjem på Internet Movie Database Rediger på Wikidata

* (da) Christina Undhjem hos danskefilmstemmer.dk Rediger på Wikidata
* (en) Christina Undhjem på Discogs Rediger på Wikidata

* (en) Christina Undhjem på MusicBrainz Rediger på Wikidata

* (en) Christina Undhjem på SoundCloud Rediger på Wikidata

* (en) Christina Undhjem på Songkick Rediger på Wikidata

* (en) Christina Undhjem på AllMusic Rediger på Wikidata
* (en) Christina Undhjem på Facebook Rediger på Wikidata

* (en) Christina Undhjem på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs **·** AllMusic
 |